לשכת רואי חשבון - מאמר - אתיקה ורואי חשבון: כיצד הציבור שופט את סיכויי רואי החשבון לערוך התנהגות לא אתית, בהקשר למראה חיצוני ומגדר.
אתיקה ורואי חשבון: כיצד הציבור שופט את סיכויי רואי החשבון לערוך התנהגות לא אתית, בהקשר למראה חיצוני ומגדר.
מחקר שנערך לאחרונה בדק כיצד שיפוט של החלטות לא–מוסריות מושפע מהזהות של מקבל ההחלטות. האם אנחנו שיפוטיים יותר כאשר מקבל ההחלטות הוא רואה המקצוע והחשבונאות חשבון או להפך?
בתקופה האחרונה נדמה כי שערוריה רודפת שערוריה, והתנהלות לא אתית ואף בלתי חוקית פושה בחברות רבות. אף שבמרבית המקרים האשמה מוטלת לפתחם של מנהלי הארגון, לעיתים קרובות אצבע מאשימה מופנית גם כלפי רואי החשבון אשר מנהלים את כספי הפירמה. במחקר שנערך באוניברסיטת אריאל נבדקה מידת האמון שהציבור הרחב מעניק לרואי חשבון מול עובדים כלליים ביחס להתנהלות אתית במקום העבודה, התנהלות של עבירות קלות והתנהגות מינית שאיננה ראויה.
תוצאות מחקר שנערך בקרב 4,602 נבדקים מעידות כי בכל הקשור להתייחסות לחוק, רואי החשבון נתפסים כיותר מוסריים ובעלי סיכוי מופחת לעבור על החוק, גם כאשר מדובר בעבירות קלות בלבד. מאידך, כאשר מדובר בהתנהגות בלתי מוסרית בעבודה, רואי חשבון מוערכים כבעלי סיכויים גבוהים יותר לפעול בניגוד לאתיקה התוך ארגונית. במחקר זה בדקנו גם האם גורמים חיצוניים, כגון מגדר ומראה חיצוני, משפיעים על הערכה כלפי רואי חשבון. הממצאים הצביעו כי, למגדר ולמראה החיצוני הייתה השפעה על אופן השיפוט גם כלפי מידת המוסריות של הנשפט. בהקשר למראה חיצוני נמצא כי יופי הוא גורם מתגמל בשיפוט של רואי חשבון. כלומר, רואי חשבון שהיו נאים הוערכו כבעלי סיכויים נמוכים לפעול בחוסר יושרה בהקשר לארגון ולהתנהגות מינית בלתי הולמת. כיוון זה התהפך כאשר רואה החשבון היה פחות נאה. במקרה זה רואי החשבון הוערכו כבעלי הסיכויים הגבוהים ביותר לפעול באופן שאיננו אתי הן כלפי הארגון בו הם עובדים והן בהתנהגות מינית שאיננה הולמת.
מגדר הנבדקים השפיע גם הוא על הקשר בין סוג העבודה והציפיה להתנהגות בלתי הולמת. רואות חשבון נתפסות כבעלות המוסר הגבוה ביותר הן בהשוואה לגברים והן בהשוואה לתפקידים אחרים, כולל נשים שאוחזות בתפקידים אלו. מאידך, רואי חשבון הוערכו אומנם כבעלי סיכויים נמוכים מעובדים כלליים לעבור על החוק, אולם נתפסו כבעלי הסיכויים הגבוהים ביותר לבצע עבירות אתיות במקום עבודתם.
דילמות מוסריות הן חלק בלתי נפרד בעבודתו של רואה החשבון. המחקר הנוכחי מצביע על מגמה מדאיגה בהקשר לתפיסת מוסריות המקצוע בעיני הציבור הרחב. אנו מאמינים כי לימוד של כללי אתיקה, מעקב ושמירה עליהם תסייע להחזיר את תחושת האמון של הציבור ברמת המוסריות של רואי החשבון.